Za bolji svijet: Heidi Kuhn
“Može li svijet od mina do vinove loze” – zapitala se Heidi Kuhn i, uvjerena da može, osnovala humanitarnu organizaciju Roots of Peace
“Za kancer nema stvarnog lijeka, takođe ni za AIDS… Ali, minirano zemljište je izliječivo, mine se mogu otkloniti. To je ostvarljivo. I kako čupamo te zasade mržnje i terora iz zemljišta i zasađujemo smjemenje koje život znači, generacije koje dolaze vodimo miru i prosperitetu” - kaže u razgovoru za Glas Amerike Heidi Kuhn, žena velikog srca i još jedna osoba koja mijenja svijet na bolje. Na minska polja, prepuna sakrivenih eksplozivnih naprava raznoraznih tipova, Heidi Kuhn gleda kao na zemljište na kojem mogu izrasti vinogradi. I čini ono što može da takvi prostori, a njih je jako mnogo u zemljama u kojima traju ratovi ili su trajali, budu deminirani, očičćeni, da prestanu biti opasnost po ljudske živote. Heidi Kuhn, majka četvoro djece, jača od raka od kojeg je bolovala, duha koji ne posustaje, jednostavno rečeno pruža nadu i mijenja svijet na bolje: I radi. Inspirirana koracima britanske princeze Diane po minskim poljima Angole i Bosne i Hercegovine, Heidi Kuhn se od 1997. godine posvetila uklanjanju mina: Uvjerena da može, osnovala je Roots of Peace (Korijeni mira), humanitarnu organizaciju kojom će pomagati deminiranje i ponovno vraćanje minskih polja zasijavanju: Afganistanci taj strah trpe svakodnevno. Kako se procjenjuje, 10 miliona mina sakrivenih u afganistanskom tlu čeka na neoprezan korak. – kaže gospođa Kuhn. U okviru "Korijena mira" angažirani su i ostali članovi porodice Kuhn. Heidin suprug Gary nadgleda rad u Aganistanu: I djeca Heidi Kuhn takođe su dio njenih "Korijena mira." Sin Brooks je doktor. Kćerka Kyleigh je kroz kampanju "Jedan cent" prikupila dovoljno novca da podigne školu u Afganistanu. Christian, najmlađi sin , čini slično među svojim školskim vršnjacima. Tucker je u Vijetnamu. Vodi programe zasijavanja kakaovca na deminiranim poljima. - kaže na kraju razgovora za Glas Amerike Heidi Kuhn, žena velikog srca i još jedna osoba koja mijenja svijet na bolje.